

 LĒMUMS

Ādažos, Ādažu novadā

2024. gada 28. novembrī **Nr.** **450**

**Par zemes ierīcības projekta uzsākšanu kā papildinājumu detālplānojumam “Stelpes” zemes vienībās ar kadastra apzīmējumiem 80440140378, 80440140377, 80440140379, 80440140380, Alderos**

Ādažu novada pašvaldības dome izskatīja SIA “Austrumi ZS” (reģistrācijas Nr. 40101006191, juridiskā adrese: Pirmā iela 19, Ādaži, Ādažu nov., Latvija, LV-2164, e-pasts: zs.austrumi@gmail.com; turpmāk - Sabiedrība) 24.09.2024. iesniegumu (reģistrēts 24.09.2024. ar Nr. ĀNP/1-11-1/24/4909) ar lūgumu pieņemt lēmumu un izdot darba uzdevumu zemes ierīcības projekta uzsākšanai, lai pārkārtotu zemes vienību robežas un sadalītu zemes vienības detālplānojuma “Stelpes” teritorijā (izmaiņas paredzot detālplānojuma grafiskajā daļā noteiktajās plānotajās zemes vienībās Nr. 6, Nr.7, Nr.8, Nr.9, Nr.10, Nr.11, Nr.12 un Nr.13).

Izvērtējot ar iesniegumu saistītos apstākļus, tika konstatēts:

1. Iesniegumā norādīts, ka savstarpējā robežu pārkārtošana/dalīšana paredzēta detālplānojuma nekustamajam īpašumam “Stelpes” grafiskajā daļā norādītajām zemes vienībām Nr. 6, Nr.7, Nr.8, Nr.9, Nr.10, Nr.11, Nr.12 un Nr.13. Norādītās detālplānojuma zemes vienības atrodas uz zemes vienībām ar kadastra apzīmējumiem – 80440140378, 80440140377, 80440140379, 80440140380 (turpmāk kopā – Zemes vienības).
2. Zemes vienība ar kadastra apzīmējumu 80440140378 (adrese: Vecumnieku iela 1, Alderi, Ādažu pag., Ādažu nov., LV-2164) atrodas nekustamā īpašuma ar kadastra Nr. 80440140389 sastāvā, kas ir ierakstīts Ādažu pagasta zemesgrāmatas nodalījumā Nr. 100000615753 un pieder Sabiedrībai.
3. Zemes vienība ar kadastra apzīmējumu 80440140377 (adrese: Vecumnieku iela 3, Alderi, Ādažu pag., Ādažu nov., LV-2164) atrodas nekustamā īpašuma ar kadastra Nr. 80440140399 sastāvā, kas ir ierakstīts Ādažu pagasta zemesgrāmatas nodalījumā Nr. 100000615752 un pieder Sabiedrībai.
4. Zemes vienības ar kadastra apzīmējumiem 80440140379 un 80440140380 (bez adreses) atrodas nekustamā īpašuma “Stelpes” (kadastra Nr. 80440140055) sastāvā, kas ir ierakstīts Ādažu pagasta zemesgrāmatas nodalījumā Nr. 100000134563 un pieder Sabiedrībai.
5. Saskaņā ar Ādažu novada teritorijas plānojumu, Zemes vienības atrodas Jauktas centra apbūves teritorijā (JC).
6. Zemes vienības atrodas detālplānojuma nekustamajam īpašumam "Stelpes", (apstiprināts ar Ādažu novada domes 27.10.2020. lēmumu Nr.215 “Par nekustamā īpašuma “Stelpes” detālplānojuma apstiprināšanu”) teritorijā.
7. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
8. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
9. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.
10. Zemes ierīcības likuma 9.panta otrā daļa noteic, ka projektētajai teritorijai, kurai ir spēkā esošs detālplānojums, bet jāveic arī šā likuma 8.panta pirmajā daļā minētie zemes ierīcības darbi, zemes ierīcības projektu var izstrādāt kā papildinājumu detālplānojumam, ievērojot šā likuma nosacījumus attiecībā uz zemes ierīcības projekta izstrādi

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 8.panta pirmo daļu un 9.panta otro daļu, kā arī ņemot vērā domes Attīstības komitejas 13.11.2024. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu kā papildinājumu detālplānojumam īpašumam “Stelpes”, zemes vienībām ar kadastra apzīmējumiem 80440140378, 80440140377, 80440140379, 80440140380.
2. Apstiprināt nosacījumus zemes ierīcības projekta izstrādei (1.pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemes vienību robežu pārkārtošanas informatīva skice uz 3 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU